Чемпионыр сабийхэм яхуозэ
Урысейм и УМВД-м Налшык къалэм щиIэ къудамэм и Жылагъуэ советым хэтхэм «Долинск» санаторэм зыщызыгъэпсэху сабийхэр хуагъэзащ Къэбэрдей-Балъкъэрыр зэрыгушхуэ, 2016 гъэм екIуэкIа Олимп Джэгухэм дыжьын медаль къыщызыхьа Джэду Iэниуар.
ЗэIущIэм кърихьэлIащ УФ-м и УМВД-м Налшык къалэ щиIэ къудамэ №2-м балигъ мыхъуахэм я IуэхухэмкIэ и инспектор, поли-цэм и капитан Беслъэней Залинэ, Управленэм и Жылагъуэ советым и тхьэма-дэм и къуэдзэ Хьэмырзэ Хьэзрэталий, абы хэт Тхьэщыгугъ Элинэ, Управленэм хъыбарегъащIэ IэнатIэ- хэм ядэлэжьэнымкIэ и IэщIагъэлI, капитан Що-джэн Заретэ, Шэшэным къикIауэ «Долинск» санаторэм зыщызыгъэпсэху сабии 100-м щIигъу.
Зэхуэсым и пэщIэдзэм зыгъэпсэхуакIуэхэр ирагъэплъащ Джэду Iэниуар и ехъулIэныгъэхэм ятеухуа видеороликым. НыбжьыщIэхэм гуапэу чемпионыр кърагъэблэгъащ, дэтхэнэми Iэмал иIащ абы сэлам ирахыну, ар нэхъ гъунэгъуу зрагъэцIыхуну, яфIэгъэщIэгъуэн упщIэхэр иратыну.
Джэду Iэниуар сабийхэр къыхуриджащ зэман нэхъыбэ спортым хухахыну, къалэн зыхуагъэувыжрэ ар зэрызрагъэхъулIэным хущIэкъуну.
ЗэIущIэм и кIэухыу псоми зэгъусэу сурэт зытрагъэхащ.
КЪЭХЪУН Бэч.
